pythainlp/thailaw-v1.0 huggingface dataset:
ประกาศคณะกรรมการว่าด้วยฉลาก

ฉบับที่ 8 (พ.ศ. 2544)

เรื่อง ให้บอแรกซ์เป็นสินค้าที่ควบคุมฉลาก

-----------------------------------------------------------

          โดยที่มีการนําบอแรกซ์มาใช้ผิดวัตถุประสงค์โดยใช้ในอาหาร ซึ่งมีผลทําให้เกิดอันตรายแก่สุขภาพของผู้บริโภคที่รับประทานอาหารที่มีบอแรกซ์ผสมอยู่  ดังนั้น เพื่อเป็นการคุ้มครองผู้บริโภคให้ได้รับความปลอดภัย จึงสมควรแก้ไขการกําหนดข้อความในฉลากเกี่ยวกับบอแรกซ์ให้เหมาะสมยิ่งขึ้น

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลาก จึงออกประกาศไว้ ดังต่อไปนี้


ข้อ ๑ ให้ยกเลิกประกาศคณะกรรมการว่าด้วยฉลาก ฉบับที่ 2 (พ.ศ. 2525) เรื่อง กําหนดบอแรกซ์เป็นสินค้าที่ควบคุมฉลาก ลงวันที่ 11 กุมภาพันธ์ พ.ศ. 2525 และประกาศคณะกรรมการว่าด้วยฉลาก ฉบับที่ 4 (พ.ศ. 2526) เรื่อง กําหนดบอแรกซ์เป็นสินค้าที่ควบคุมฉลาก (ฉบับที่ 2) ลงวันที่ 29 มีนาคม พ.ศ. 2526


ข้อ ๒ ในประกาศฉบับนี้ “บอแรกซ์” หมายความว่า สารเคมีที่มีสูตร Na2 B4 O7 หรือ Na2 B4 O7 .1OH2 O ซึ่งมีชื่อเรียกทางเคมีว่า โซเดียมบอเรต (Sodium borate) ไดโซเดียมเตตราบอเรต (Disodium tetraborate) หรือโซเดียมไพโรบอเรต (Sodium pyroborate) หรือสารเคมีดังกล่าวที่เรียกชื่ออย่างอื่น เช่น น้ําประสานทอง เพ่งแซ หรือผงกรอบ


ข้อ ๓  ให้บอแรกซ์เป็นสินค้าที่ควบคุมฉลาก


ข้อ ๔ ฉลากของสินค้าที่ควบคุมฉลากตามข้อ 3 ให้ปฏิบัติตามข้อ 1 ถึงข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และให้ระบุข้อความดังต่อไปนี้ไว้ในฉลากที่ภาชนะบรรจุสินค้าในหน้าเดียวกัน

          “(1) “บอแรกซ์”

          (2) คําเตือน : “อันตราย อาจทําให้ไตวาย ห้ามใช้ในอาหาร” โดยใช้ตัวอักษรสีแดงขนาดใหญ่กว่าตัวอักษรอื่น”

          ประกาศฉบับนี้ให้ใช้บังคับตั้งแต่วันที่ 1 ตุลาคม 2544 เป็นต้นไป


ผู้มีอํานาจลงนาม - ประกาศ ณ วันที่ 30 สิงหาคม พ.ศ. 2544

 

มาลดี วสีนนท์

ประธานกรรมการว่าด้วยฉลาก
ประกาศคณะกรรมการว่าด้วยฉลาก

ฉบับที่ 6 ( พ.ศ. 2544 )

เรื่อง ให้ทองรูปพรรณเป็นสินค้าที่ควบคุมฉลาก

---------------------------------------------------------

          โดยที่สินค้าทองรูปพรรณแสดงสาระสําคัญเกี่ยวกับฉลากสินค้าไม่แจ้งชัดในการเลือกซื้อ เพื่อป้องกันการหลอกลวงผู้บริโภค สมควรแก้ไขการกําหนดข้อความในฉลากเกี่ยวกับการขายทองรูปพรรณให้เหมาะสมยิ่งขึ้น

          อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ 2) พ.ศ. 2541 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้


ข้อ ๑ ให้ยกเลิกประกาศคณะกรรมการว่าด้วยฉลาก ฉบับที่ 50 ( พ.ศ. 2533) เรื่อง กําหนดทองรูปพรรณ อัญมณีเจียระไน และอัญมณีขึ้นรูปเป็นสินค้าที่ควบคุมฉลาก ลงวันที่ 1 พฤศจิกายน พ.ศ. 2533


ข้อ ๒  ในประกาศฉบับนี้ “ทองรูปพรรณ” หมายความว่า ผลิตภัณฑ์ที่ทําหรือประกอบขึ้นด้วยโลหะทองคําบริสุทธิ์หรือโลหะทองคําผสม


ข้อ ๓ ให้ทองรูปพรรณเป็นสินค้าที่ควบคุมฉลาก


ข้อ ๔ ฉลากของทองรูปพรรณที่ควบคุมฉลากตามข้อ 3 ให้ปฏิบัติตามข้อ 1 และข้อ 3 แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก พ.ศ. 2541 ลงวันที่ 23 กันยายน พ.ศ. 2541 และข้อ 3 ทวิ (1) แห่งประกาศคณะกรรมการว่าด้วยฉลาก เรื่อง ลักษณะของฉลากสินค้าที่ควบคุมฉลาก (ฉบับที่ 2) พ.ศ. 2542 ลงวันที่ 13 สิงหาคม พ.ศ. 2542 และให้ระบุข้อความดังต่อไปนี้ไว้ในฉลากด้วย

          (1) ชื่อประเภทหรือชนิดของทองรูปพรรณ ในกรณีที่เป็นทองรูปพรรณที่สั่งหรือนําเข้ามาในราชอาณาจักรเพื่อขาย ให้ระบุชื่อประเทศที่ผลิตด้วย

          (2) ชื่อและสถานที่ประกอบการหรือเครื่องหมายการค้าที่จดทะเบียนในประเทศไทยของผู้ผลิตเพื่อขายหรือของผู้สั่งหรือนําเข้ามาในราชอาณาจักรเพื่อขายแล้วแต่กรณี

          (3) ปริมาณความบริสุทธิ์ของทองรูปพรรณ โดยระบุหน่วยเป็นกะรัต หรือเปอร์เซ็นต์ หรือร้อยละ หรือใช้สัญลักษณ์ K หรือ % แทนก็ได้

          (4) น้ําหนักทองรูปพรรณ โดยระบุหน่วยเป็นกรัม หรือใช้สัญลักษณ์ ก. หรือ g แทนก็ได้

          (5) ราคาให้ระบุเป็นเงินสกุลไทย และจะระบุเป็นเงินสกุลอื่น หรือใช้สัญลักษณ์ของสกุลเงินแทนก็ได้

          ประกาศฉบับนี้ ให้ใช้บังคับตั้งแต่วันที่ 1 กรกฎาคม 2544 เป็นต้นไป


ผู้มีอํานาจลงนาม - ประกาศ ณ วันที่ 2 เมษายน พ.ศ. 2544

 

มาลดี  วสีนนท์

ประธานกรรมการว่าด้วยฉลาก
คําสั่งสํานักงานตรวจคนเข้าเมือง

ที่ 12/2560

เรื่อง หลักเกณฑ์ วิธีการและเงื่อนไขการยื่นคําร้องขออยู่ต่อ

ในราชอาณาจักรแทนผู้ป่วยหรือผู้พิการซึ่งเป็นคนต่างด้าว

--------------------------------------------------------

          เนื่องจากได้มีกฎกระทรวงกําหนดแบบเอกสารตามกฎหมายว่าด้วยคนเข้าเมืองและวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีก และการขอกลับเข้ามามีถิ่นที่อยู่ในราชอาณาจักรตามเดิม พ.ศ. 2559 กําหนดแบบคําขออนุญาตเพื่ออยู่ในราชอาณาจักรเป็นการชั่วคราวต่อไป โดยในส่วนคําเตือนข้อ 1 กําหนดให้ผู้ขอจะต้องยื่นคําขออนุญาตด้วยตนเอง เว้นแต่ผู้ป่วยหรือผู้พิการที่ไม่สามารถมายื่นด้วยตนเองได้

          อาศัยอํานาจตามมาตรา 14 แห่งพระราชบัญญัติตํารวจแห่งชาติ พ.ศ. 2547 และระเบียบ ก.ต.ช. ว่าด้วยหลักเกณฑ์การปฏิบัติราชการของผู้บัญชาการในฐานะเป็นอธิบดีหรือแทนผู้บัญชาการตํารวจแห่งชาติ พ.ศ. 2551 ลงวันที่ 29 สิงหาคม พ.ศ. 2551 แก้ไขเพิ่มเติม (ฉบับที่ 2)พ.ศ. 2555 ลงวันที่ 16 มกราคม พ.ศ. 2555 ประกอบมาตรา 35 วรรคสี่ แห่งพระราชบัญญัติคนเข้าเมือง พ.ศ. 2522 และกฎกระทรวงกําหนดแบบเอกสารตามกฎหมายว่าด้วยคนเข้าเมือง และวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีก และการขอกลับเข้ามามีถิ่นที่อยู่ในราชอาณาจักรตามเดิม พ.ศ. 2559 ข้อ 8 จึงกําหนดหลักเกณฑ์ วิธีการและเงื่อนไขการยื่นคําขออนุญาตเพื่ออยู่ในราชอาณาจักรเป็นการชั่วคราวแทนคนต่างด้าวซึ่งเป็นผู้ป่วยหรือผู้พิการไว้ ดังต่อไปนี้


ข้อ ๑ ผู้ป่วยหรือผู้พิการที่ได้รับการยกเว้นไม่ต้องยื่นคําร้องขออยู่ต่อด้วยตนเอง ได้แก่

          1.1 ผู้ป่วยที่รักษาตัวอยู่ในโรงพยาบาลหรือสถาบันทางการแพทย์ที่อยู่ในสังกัดของรัฐหรือพักฟื้นอยู่ในที่พักอาศัยซึ่งอาการป่วยเป็นอุปสรรคต่อการเดินทางและไม่สามารถมายื่นคําขอด้วยตนเองได้ โดยมีใบรับรองของแพทย์ประจําโรงพยาบาลหรือจากสถาบันทางการแพทย์ที่อยู่ในสังกัดของรัฐที่ทําการตรวจรักษา

          1.2 ผู้พิการทางร่างกาย หรือทางสมอง อันเป็นอุปสรรคต่อการเดินทางและไม่สามารถมายื่นคําขอด้วยตนเองได้ โดยมีใบรับรองของแพทย์ประจําโรงพยาบาลหรือจากสถาบันทางการแพทย์ที่อยู่ในสังกัดของรัฐที่ทําการตรวจรักษา


ข้อ ๒ ผู้ยื่นคําร้องขออยู่ต่อในราชอาณาจักรแทนผู้ป่วยหรือผู้พิการ ตามข้อ 1 ได้แก่

          2.1 บิดา มารดา คู่สมรส บุตรที่บรรลุนิติภาวะ ซึ่งเป็นส่วนแห่งครัวเรือน หรือ

          2.2 ผู้อนุบาล ผู้พิทักษ์ ผู้ใช้อํานาจปกครอง หรือ

          2.3 ผู้รับมอบอํานาจ


ข้อ ๓ เอกสารประกอบการยื่น

          3.1 แบบคําขอ ตม.7 พร้อมรูปถ่ายขนาด 4 x 6 เซนติเมตร

          3.2 สําเนาหนังสือเดินทางของคนต่างด้าว

          3.3 หนังสือรับรองจากแพทย์ประจําโรงพยาบาลหรือจากสถาบันทางการแพทย์ที่อยู่ในสังกัดของรัฐที่ทําการตรวจรักษา

          3.4 ภาพถ่ายแสดงสถานภาพการเจ็บป่วย

          3.5 หลักฐานแสดงความสัมพันธ์ของผู้ยื่นกับคนต่างด้าวตามข้อ 2.1 หรือ 2.2 หรือหลักฐานการมอบอํานาจ ตามข้อ 2.3


ข้อ ๔ เมื่อได้ดําเนินการตามขั้นตอนการยื่นคําขอแทนผู้ป่วยหรือผู้พิการครบถ้วนถูกต้องแล้ว ให้พนักงานเจ้าหน้าที่ดําเนินการตามหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราว ตามกฎหมาย ระเบียบ คําสั่ง หรือแนวทางปฏิบัติที่เกี่ยวข้องต่อไป

          ทั้งนี้ ตั้งแต่วันที่ 30 มกราคม พ.ศ. 2560 เป็นต้นไป


ผู้มีอํานาจลงนาม - ณ วันที่ 27 มกราคม พ.ศ. 2560

 

พลตํารวจโท ณัฐธร  เพราะสุนทร

ผู้บัญชาการสํานักงานตรวจคนเข้าเมือง
คําสั่งสํานักงานตรวจคนเข้าเมือง

ที่ 11/2560

เรื่อง มอบหมายพนักงานเจ้าหน้าที่ออกหนังสือสําคัญประจําตัว

ผู้ควบคุมพาหนะและคนประจําพาหนะ (ตม.1)

-------------------------------------

           ตามที่ได้มีกฎกระทรวงกําหนดแบบเอกสารตามกฎหมายว่าด้วยคนเข้าเมือง และวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีก และการขอกลับเข้ามามีถิ่นที่อยู่ในราชอาณาจักรตามเดิม พ.ศ. 2559 กําหนดแบบหนังสือสําคัญประจําตัวผู้ควบคุมพาหนะและคนประจําพาหนะ (ตม.1) พร้อมทั้งกําหนดให้พนักงานเจ้าหน้าที่ที่ได้รับมอบหมายเป็นผู้มีอํานาจออกหนังสือสําคัญประจําตัวดังกล่าว

           อาศัยอํานาจตามมาตรา 14 มาตรา 74 แห่งพระราชบัญญัติตํารวจแห่งชาติ พ.ศ. 2547 และระเบียบ ก.ต.ช. ว่าด้วยหลักเกณฑ์การปฏิบัติราชการของผู้บัญชาการในฐานะเป็นอธิบดีหรือแทนผู้บัญชาการตํารวจแห่งชาติ พ.ศ. 2551 ลงวันที่ 29 สิงหาคม พ.ศ. 2551 แก้ไขเพิ่มเติม (ฉบับที่ 2) พ.ศ. 2555 ลงวันที่ 16 มกราคม พ.ศ. 2555 ประกอบมาตรา 13 (1) วรรคสอง แห่งพระราชบัญญัติคนเข้าเมือง พ.ศ. 2522 และกฎกระทรวงกําหนดแบบเอกสารตามกฎหมายว่าด้วยคนเข้าเมือง และวิธีการขอหลักฐานการแจ้งออกไปนอกราชอาณาจักรเพื่อกลับเข้ามาอีก และการขอกลับเข้ามามีถิ่นที่อยู่ในราชอาณาจักรตามเดิม พ.ศ. 2559 ข้อ 3 จึงมอบหมายพนักงานเจ้าหน้าที่ออกหนังสือสําคัญประจําตัวผู้ควบคุมพาหนะและคนประจําพาหนะ (ตม.1) ดังนี้


ข้อ ๑ กองบังคับการตรวจคนเข้าเมือง 2

           ข้าราชการตํารวจชั้นสัญญาบัตรที่มีหน้าที่รับผิดชอบระดับสารวัตรขึ้นไป


ข้อ ๒ กองบังคับการตรวจคนเข้าเมือง 3 – 6

           2.1 หัวหน้าตรวจคนเข้าเมืองจังหวัด หรือหัวหน้าด่านตรวจคนเข้าเมืองซึ่งเป็นหน่วยงานที่ขึ้นการบังคับบัญชาต่อกองบังคับการตรวจคนเข้าเมืองโดยตรง ซึ่งมีระดับตําแหน่งสารวัตรใหญ่ขึ้นไป หรือผู้ที่มีหน้าที่รับผิดชอบระดับไม่ต่ํากว่าสารวัตรที่ได้รับมอบหมาย

           2.2 หัวหน้าตรวจคนเข้าเมืองจังหวัด หรือหัวหน้าด่านตรวจคนเข้าเมืองซึ่งเป็นหน่วยงานที่ขึ้นการบังคับบัญชาต่อกองบังคับการตรวจคนเข้าเมืองโดยตรง ซึ่งมีระดับตําแหน่งสารวัตร หรือข้าราชการตํารวจชั้นสัญญาบัตรผู้ที่มีหน้าที่รับผิดชอบที่ได้รับมอบหมาย


ข้อ ๓ การประทับตราสํานักงานตรวจคนเข้าเมืองในหนังสือสําคัญประจําตัวผู้ควบคุมพาหนะและคนประจําพาหนะ (ตม.1) ให้ใช้ตราประทับตาม ผนวก ก. แบบแนบท้ายคําสั่งนี้

           ทั้งนี้ ตั้งแต่วันที่ 30 มกราคม พ.ศ. 2560 เป็นต้นไป


ผู้มีอํานาจลงนาม - สั่ง ณ วันที่ 27 มกราคม พ.ศ. 2560

 

พลตํารวจโท ณัฐธร  เพราะสุนทร

ผู้บัญชาการสํานักงานตรวจคนเข้าเมือง
คําสั่งสํานักงานตรวจคนเข้าเมือง

ที่ 178/2558

เรื่อง วิธีการยื่นคําขอรับการตรวจลงตรา APPLICATION FOR VISA ON ARRIVAL

ตามแบบ ตม.88 ทางอิเล็กทรอนิกส์

-----------------------------------------------

          ตามระเบียบสํานักงานตํารวจแห่งชาติ ว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตรา ลงวันที่ 22 ตุลาคม พ.ศ. 2557 ข้อ 1.2.4 กําหนดให้คนต่างด้าวที่มีสิทธิขอรับการตรวจลงตรา ณ ช่องทางอนุญาตของด่านตรวจคนเข้าเมือง (VISA ON ARRIVAL) ขอรับการตรวจลงตราต่อพนักงานเจ้าหน้าที่สํานักงานตรวจคนเข้าเมือง ณ ด่านตรวจคนเข้าเมืองตามที่กําหนดไว้ โดยยื่นคําขอรับการตรวจลงตรา APPLICATION FOR VISA ON ARRIVAL ตามแบบ ตม.88 ที่กําหนดไว้ท้ายระเบียบ นั้น

          ต่อมาภายใต้พระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 มาตรา 35 และพระราชกฤษฎีกากําหนดหลักเกณฑ์และวิธีการในการทําธุรกรรมทางอิเล็กทรอนิกส์ภาครัฐ พ.ศ. 2549 มาตรา 7 คณะกรรมการธุรกรรมทางอิเล็กทรอนิกส์ ได้มีมติในการประชุมครั้งที่ 4/2557 เมื่อวันพฤหัสบดีที่ 27 พฤศจิกายน พ.ศ. 2557 เห็นชอบต่อนโยบายและแนวปฏิบัติในการรักษาความมั่นคงปลอดภัยด้านสารสนเทศของสํานักงานตรวจคนเข้าเมือง และสํานักงานตรวจคนเข้าเมืองได้มีประกาศ เรื่อง แนวนโยบายและแนวปฏิบัติในการรักษาความมั่นคงปลอดภัยระบบเทคโนโลยีสารสนเทศ ลงวันที่ 13 มกราคม พ.ศ. 2558 รองรับการดําเนินการธุรกรรมทางอิเล็กทรอนิกส์ภาครัฐ

          อาศัยอํานาจตามความในข้อ 3 ของระเบียบสํานักงานตรวจคนเข้าเมือง ว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตรา ลงวันที่ 22 ตุลาคม พ.ศ. 2557 และมาตรา 3 แห่งพระราชกฤษฎีกากําหนดหลักเกณฑ์และวิธีการในการทําธุรกรรมทางอิเล็กทรอนิกส์ภาครัฐ พ.ศ. 2549 จึงกําหนดวิธีการยื่นคําขอรับการตรวจลงตรา APPLICATION FOR VISA ON ARRIVAL ตามแบบ ตม.88 ทางอิเล็กทรอนิกส์ ตามข้อปฏิบัติการใช้งานระบบการยื่นคําร้องขอรับการตรวจลงตรา (TR 15) ทางอิเล็กทรอนิกส์ (VOA Application Online) และสถานที่ยื่นคําขอรับการตรวจลงตรา (TR 15) ทางอิเล็กทรอนิกส์ ตามผนวก ก. และผนวก ข. ท้ายคําสั่งนี้ โดยให้ถือว่าคนต่างด้าวได้ยื่นคําขอรับการตรวจลงตรา APPLICATION FOR VISA ON ARRIVAL ตามแบบ ตม.88 แล้ว

          ทั้งนี้ ตั้งแต่วันที่ 11 สิงหาคม พ.ศ. 2558 เป็นต้นไป


ผู้มีอํานาจลงนาม - ประกาศ ณ วันที่ 11 สิงหาคม พ.ศ. 2558

 

พลตํารวจโท ศักดา  ชื่นภักดี

ผู้บัญชาการสํานักงานตรวจคนเข้าเมือง
คําสั่งสํานักงานตรวจคนเข้าเมือง

ที่ 48/2558

เรื่อง วิธีการแจ้งที่พักอาศัยของคนต่างด้าวเมื่ออยู่ในราชอาณาจักรเกินเก้าสิบวันทางอิเล็กทรอนิกส์

------------------------------------------------------

          ตามประมวลระเบียบการตํารวจไม่เกี่ยวกับคดี ลักษณะที่ 34 การตรวจคนเข้าเมือง บทที่ 8 คนอยู่ชั่วคราว ข้อ 4.5 ประกอบคําสั่งสํานักงานตรวจคนเข้าเมือง ที่ 155/2554 ลงวันที่ 23 กันยายน พ.ศ. 2554 กําหนดวิธีปฏิบัติการแจ้งที่พักอาศัยของคนต่างด้าวเมื่ออยู่ในราชอาณาจักรเกิน 90 วัน ตามมาตรา 37 (5) แห่งพระราชบัญญัติคนเข้าเมือง พ.ศ. 2522 ไว้แล้ว นั้น

          ต่อมาภายใต้พระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 มาตรา 35 และพระราชกฤษฎีกากําหนดหลักเกณฑ์และวิธีการในการทําธุรกรรมทางอิเล็กทรอนิกส์ภาครัฐ พ.ศ. 2549 มาตรา 7 คณะกรรมการธุรกรรมทางอิเล็กทรอนิกส์ ได้มีมติในการประชุมครั้งที่ 4/2557 เมื่อวันพฤหัสบดีที่ 27 พฤศจิกายน 2557 เห็นชอบต่อนโยบายและแนวปฏิบัติในการรักษาความมั่นคงปลอดภัยด้านสารสนเทศ ของสํานักงานตรวจคนเข้าเมือง และสํานักงานตรวจคนเข้าเมืองได้มีประกาศ เรื่อง แนวนโยบายและแนวปฏิบัติในการรักษาความมั่นคงปลอดภัยระบบเทคโนโลยีสารสนเทศ ลงวันที่ 13 มกราคม พ.ศ. 2558 รองรับการดําเนินการธุรกรรมทางอิเล็กทรอนิกส์ภาครัฐ

          อาศัยอํานาจตามระเบียบ ก.ต.ช. ว่าด้วยหลักเกณฑ์การปฏิบัติราชการของผู้บัญชาการในฐานะเป็นอธิบดีหรือแทนผู้บัญชาการตํารวจแห่งชาติ พ.ศ. 2551 ลงวันที่ 29 สิงหาคม พ.ศ. 2551 แก้ไขเพิ่มเติม (ฉบับที่ 2) พ.ศ. 2555 ลงวันที่ 16 มกราคม พ.ศ. 2555 ประกอบมาตรา 37 วรรคสามแห่งพระราชบัญญัติคนเข้าเมือง พ.ศ. 2522 และมาตรา 3 แห่งพระราชกฤษฎีกากําหนดหลักเกณฑ์และวิธีการในการทําธุรกรรมทางอิเล็กทรอนิกส์ภาครัฐ พ.ศ. 2549 จึงกําหนดวิธีการแจ้งที่พักอาศัยของคนต่างด้าวเมื่ออยู่ในราชอาณาจักรเกินเก้าสิบวันทางอิเล็กทรอนิกส์ ตามข้อปฏิบัติฯ ท้ายคําสั่งนี้ โดยให้ถือว่าคนต่างด้าวได้มีหนังสือแจ้งที่พักอาศัยเมื่ออยู่ในราชอาณาจักรเกินเก้าสิบวันแล้ว

          ทั้งนี้ ตั้งแต่วันที่ 1 เมษายน พ.ศ. 2558 เป็นต้นไป


ผู้มีอํานาจลงนาม - ประกาศ ณ วันที่ 17 มีนาคม พ.ศ. 2558

 

พลตํารวจโท ศักดา  ชื่นภักดี

ผู้บัญชาการสํานักงานตรวจคนเข้าเมือง
คําสั่งสํานักงานตรวจคนเข้าเมือง

ที่ 49/2558

เรื่อง การตรวจลงตราและการเปลี่ยนประเภทการตรวจลงตรา

ให้กับคนต่างด้าวที่เดินทางเข้ามาในราชอาณาจักร

----------------------------------------------------------

          ตามที่สํานักงานตรวจคนเข้าเมือง อาศัยอํานาจตามความในข้อ 3 ของระเบียบสํานักงานตํารวจแห่งชาติ ว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตรา ลงวันที่ 20 มกราคม พ.ศ. 2547 ออกคําสั่งสํานักงานตรวจคนเข้าเมือง ที่ 175/2552 ลงวันที่ 10 สิงหาคม พ.ศ. 2552 และคําสั่งสํานักงานตรวจคนเข้าเมืองที่ 176/2557 ลงวันที่ 21 กรกฎาคม พ.ศ. 2557 กําหนดเหตุผลและความจําเป็น หลักเกณฑ์การพิจารณา และรายการเอกสารประกอบการพิจารณาในการขอรับการตรวจลงตราและเปลี่ยนประเภทการตรวจลงตรา นั้น

          ต่อมาได้มีระเบียบสํานักงานตํารวจแห่งชาติ เรื่อง ยกเลิกระเบียบสํานักงานตํารวจแห่งชาติ ว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตรา พ.ศ. 2557 ลงวันที่ 26 กันยายน พ.ศ. 2557 โดยมีระเบียบสํานักงานตรวจคนเข้าเมืองว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตรา ลงวันที่ 22 ตุลาคม พ.ศ. 2557 ใช้บังคับแทน

          อาศัยอํานาจตามความในข้อ 3 ของระเบียบสํานักงานตรวจคนเข้าเมือง ว่าด้วยหลักเกณฑ์และวิธีการในการตรวจลงตราและการเปลี่ยนประเภทการตรวจลงตรา ลงวันที่ 22 ตุลาคม พ.ศ. 2557 จึงยกเลิกคําสั่งสํานักงานตรวจคนเข้าเมืองที่ 175/2552 ลงวันที่ 10 สิงหาคม พ.ศ. 2552 และคําสั่งสํานักงานตรวจคนเข้าเมืองที่ 176/2557 ลงวันที่ 21 กรกฎาคม พ.ศ. 2557 และกําหนดเหตุผลและความจําเป็น หลักเกณฑ์การพิจารณา และเอกสารประกอบในการขอรับการตรวจลงตราและเปลี่ยนประเภทการตรวจลงตราตามตารางแนบท้ายคําสั่งนี้

          ทั้งนี้ ตั้งแต่วันที่ 17 มีนาคม พ.ศ. 2558 เป็นต้นไป


ผู้มีอํานาจลงนาม - สั่ง ณ วันที่ 17 มีนาคม พ.ศ. 2558

 

พลตํารวจโท ศักดา  ชื่นภักดี

ผู้บัญชาการสํานักงานตรวจคนเข้าเมือง
คําสั่งสํานักงานตรวจคนเข้าเมือง

ที่ 138/2557

เรื่อง รายการเอกสารประกอบการพิจารณากรณีคนต่างด้าวขออยู่

ในราชอาณาจักรเป็นการชั่วคราว

-------------------------------------------------

          ตามที่ได้มีคําสั่งสํานักงานตํารวจแห่งชาติ ที่ 327/2557 ลงวันที่ 30 มิถุนายน พ.ศ. 2557 กําหนดหลักเกณฑ์และเงื่อนไขในการพิจารณากรณี คนต่างด้าวขออนุญาตอยู่ในราชอาณาจักรเป็นการชั่วคราวไว้แล้ว นั้น

          อาศัยอํานาจตามความในข้อ 2 ของคําสั่งสํานักงานตํารวจแห่งชาติ ที่ 327/2557 ลงวันที่ 30 มิถุนายน พ.ศ. 2557 จึงยกเลิกคําสั่งสํานักงานตรวจคนเข้าเมือง ที่ 305/2551 ลงวันที่ 3 ธันวาคม พ.ศ. 2551 และคําสั่งสํานักงานตรวจคนเข้าเมือง ที่ 118/2556 ลงวันที่ 11 มิถุนายน พ.ศ. 2556 และกําหนดรายการเอกสารประกอบการพิจารณากรณีคนต่างด้าวขออยู่ในราชอาณาจักรเป็นการชั่วคราวตามตารางแนบท้ายคําสั่งนี้

          ทั้งนี้ ตั้งแต่วันที่ 29 สิงหาคม พ.ศ. 2557 เป็นต้นไป


ผู้มีอํานาจลงนาม - สั่ง ณ วันที่ 7 กรกฎาคม พ.ศ. 2557

 

พลตํารวจโท ศักดา  ชื่นภักดี

จเรตํารวจ (สบ 8) รักษาราชการแทน

ผู้บัญชาการสํานักงานตรวจคนเข้าเมือง
ประกาศคณะกรรมการกํากับหลักทรัพย์และตลาดหลักทรัพย์

ที่ กน. 1/2549

เรื่อง  การยกเลิกประกาศเกี่ยวกับการควบรวมกองทุน และ

การจัดการกองทุนรวมในกรณีที่ผู้ออกตราสารแห่งหนี้

หรือลูกหนี้ตามสิทธิเรียกร้องผิดนัดชําระหนี้

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 

                    อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งตามมาตรา 29 ประกอบมาตรา 35 มาตรา 36 มาตรา 45 มาตรา 48 และมาตรา 50 แห่งรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมายคณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ให้ยกเลิก

                   (1) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2544  เรื่อง หลักเกณฑ์และวิธีการในการจัดการกองทุนรวมในกรณีที่ผู้ออกตราสารแห่งหนี้หรือลูกหนี้ตามสิทธิเรียกร้องผิดนัดชําระหนี้ ลงวันที่ 6 มิถุนายน พ.ศ. 2544

                   (2) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 44/2545 เรื่อง  การควบกองทุนรวมและการรวมกองทุนรวม ลงวันที่ 16 กันยายน พ.ศ. 2545

                   (3) ประกาศคณะกรรมการกํากับหลักทรัพย์และตลาดหลักทรัพย์ ที่ กน. 12/2547 เรื่อง  การควบกองทุนรวมและการรวมกองทุนรวม (ฉบับที่ 2) ลงวันที่ 9 กุมภาพันธ์ พ.ศ. 2547


ข้อ ๒ ให้ประกาศคณะกรรมการกํากับหลักทรัพย์และตลาดหลักทรัพย์ตามข้อ 1 รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับหลักทรัพย์ดังกล่าว ซึ่งใช้บังคับอยู่ก่อนวันที่ประกาศนี้ใช้บังคับ ยังคงใช้บังคับกับกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน  กองทุนรวมเพื่อแก้ไขปัญหาในระบบสถาบันการเงิน และกองทุนรวมอสังหาริมทรัพย์และสิทธิเรียกร้อง ได้ต่อไปเท่าที่ไม่ขัดหรือแย้งกับประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน ประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมเพื่อแก้ไขปัญหาในระบบสถาบันการเงิน และประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์และสิทธิเรียกร้อง แล้วแต่กรณี  ทั้งนี้ จนกว่าจะได้มีประกาศ คําสั่ง หรือหนังสือเวียนในเรื่องดังกล่าวออกใช้บังคับ 


ข้อ ๓ ประกาศนี้ให้ใช้บังคับตั้งแต่วันที่  16 กุมภาพันธ์ พ.ศ. 2549  เป็นต้นไป  


ผู้มีอํานาจลงนาม - ประกาศ  ณ  วันที่  18 มกราคม พ.ศ. 2549   

 

 

                                                            (นายทนง  พิทยะ)

                                                    รัฐมนตรีว่าการกระทรวงการคลัง

                               ประธานกรรมการ คณะกรรมการกํากับหลักทรัพย์และตลาดหลักทรัพย์
คําสั่งสํานักงานตํารวจแห่งชาติ

ที่ 327/2557

เรื่อง หลักเกณฑ์และเงื่อนไขในการพิจารณากรณีคนต่างด้าว

ขออนุญาตอยู่ในราชอาณาจักรเป็นการชั่วคราว

---------------------------------------------------------

          ตามที่ได้มีคําสั่งสํานักงานตํารวจแห่งชาติที่ 543/2549 ลงวันที่ 15 สิงหาคม พ.ศ. 2549 มอบอํานาจในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวตามมาตรา 35 วรรคสาม แห่งพระราชบัญญัติคนเข้าเมือง พ.ศ. 2522 คําสั่งสํานักงานตํารวจแห่งชาติ ที่ 777/2551 ลงวันที่ 25 พฤศจิกายน พ.ศ. 2551 และคําสั่งสํานักงานตํารวจแห่งชาติที่ 368/2556 ลงวันที่ 5 มิถุนายน พ.ศ. 2556 กําหนดหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวไว้แล้ว นั้น

          โดยที่เป็นการสมควรปรับปรุงหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวดังกล่าวเสียใหม่ให้เหมาะสม อาศัยอํานาจตามความในมาตรา 11 (4) แห่งพระราชบัญญัติตํารวจแห่งชาติ พ.ศ. 2547 ผู้บัญชาการตํารวจแห่งชาติ จึงออกคําสั่งกําหนดหลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราวตามมาตรา 35 วรรคสาม แห่งพระราชบัญญัติคนเข้าเมือง พ.ศ. 2522 ไว้ ดังต่อไปนี้


ข้อ ๑ ให้ยกเลิก

          1.1 คําสั่งสํานักงานตํารวจแห่งชาติ ที่ 777/2551 ลงวันที่ 25 พฤศจิกายน พ.ศ. 2551 เรื่อง หลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราว

          1.2 คําสั่งสํานักงานตํารวจแห่งชาติ ที่ 368/2556 ลงวันที่ 5 มิถุนายน พ.ศ. 2556 เรื่อง หลักเกณฑ์และเงื่อนไขในการพิจารณากรณีคนต่างด้าวขออนุญาตอยู่ในราชอาณาจักรเป็นการชั่วคราว (เพิ่มเติม)

          บรรดาระเบียบ ข้อบังคับ และคําสั่งอื่นใด ในส่วนที่กําหนดไว้แล้วในคําสั่งนี้ หรือซึ่งขัดหรือแย้งกับคําสั่งนี้ ให้ใช้คําสั่งนี้แทน


ข้อ ๒ หลักเกณฑ์การพิจารณาอนุญาตให้คนต่างด้าวอยู่ต่อในราชอาณาจักรกรณีมีเหตุจําเป็นครั้งละไม่เกิน 1 ปี ตามนัยมาตรา 35 วรรคสามแห่งพระราชบัญญัติคนเข้าเมือง พ.ศ. 2522 ให้เป็นไปตามหลักเกณฑ์การพิจารณาอนุญาตให้คนต่างด้าวอยู่ต่อในราชอาณาจักรท้ายคําสั่งนี้ สําหรับรายการเอกสารประกอบการพิจารณาให้สํานักงานตรวจคนเข้าเมืองกําหนดเป็นคําสั่งและรายงานสํานักงานตํารวจแห่งชาติเพื่อทราบ  ทั้งนี้ ตามเหตุผลและความจําเป็นในแต่ละกรณี ๆ ไป


ข้อ ๓ ในระหว่างการพิจารณาอนุญาตให้คนต่างด้าวอยู่ต่อในราชอาณาจักรตามข้อ 2 ให้คนต่างด้าวผู้นั้นอยู่ในราชอาณาจักรไปพลางก่อนได้ โดยให้พนักงานเจ้าหน้าที่ประทับตรานัดฟังผลเพื่ออนุญาตให้คนต่างด้าวผู้นั้นอยู่รอฟังผลได้หลายครั้งตามความจําเป็น แต่รวมแล้วไม่เกิน 30 วัน นับถัดจากวันอนุญาตสิ้นสุด


ข้อ ๔ กรณีที่คนต่างด้าวผู้ยื่นคําขอมีคุณสมบัติไม่ครบถ้วนตามหลักเกณฑ์ที่กําหนดในคําสั่งนี้ให้แจ้งคําสั่งไม่อนุญาตและให้คนต่างด้าวเดินทางกลับภายใน 7 วัน นับถัดจากวันอนุญาตสิ้นสุด


ข้อ ๕ กรณีคนต่างด้าวผู้ยื่นคําขอมีคุณสมบัติไม่ครบถ้วนตามหลักเกณฑ์ ที่กําหนดในคําสั่งนี้หรือในกรณีอื่น ๆ ที่ไม่ได้กําหนดไว้ในคําสั่ง ซึ่งพนักงานเจ้าหน้าที่ผู้มีหน้าที่รับผิดชอบตั้งแต่ระดับสารวัตรขึ้นไปเห็นว่าคนต่างด้าวรายใดมีเหตุจําเป็นต้องอยู่ในราชอาณาจักร ให้พิจารณาเสนอผู้บัญชาการตํารวจแห่งชาติหรือผู้ที่ได้รับมอบหมายเป็นผู้พิจารณาคําขอของคนต่างด้าวต่อไป

          ทั้งนี้ ตั้งแต่วันที่ 29 สิงหาคม พ.ศ. 2557 เป็นต้นไป


ผู้มีอํานาจลงนาม - สั่ง ณ วันที่ 30 มิถุนายน พ.ศ. 2557

 

พลตํารวจเอก วัชรพล  ประสารราชกิจ

รองผู้บัญชาการตํารวจแห่งชาติ รักษาราชการแทน

ผู้บัญชาการตํารวจแห่งชาติ
ประกาศคณะกรรมการกํากับหลักทรัพย์และตลาดหลักทรัพย์

ที่ กธ.  9/2549

เรื่อง  การเปิดทําการและหยุดทําการของ

ผู้ประกอบธุรกิจสัญญาซื้อขายล่วงหน้า

------------------------------------------------------

                     อาศัยอํานาจตามความในมาตรา 9 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 35 มาตรา 36 มาตรา 39 มาตรา 48 และมาตรา 50 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                     “ผู้ประกอบธุรกิจสัญญาซื้อขายล่วงหน้า”  หมายความว่า นิติบุคคลที่ได้รับการจดทะเบียนหรือได้รับใบอนุญาตประกอบธุรกิจสัญญาซื้อขายล่วงหน้า


ข้อ ๒ ผู้ประกอบธุรกิจสัญญาซื้อขายล่วงหน้าต้องเปิดทําการตามเวลาและหยุดทําการตามวันที่สํานักงาน ก.ล.ต. กําหนด เว้นแต่จะได้รับอนุญาตจากสํานักงาน ก.ล.ต. ให้เปิดทําการหรือหยุดทําการในเวลาหรือวันอื่น

                     ความในวรรคหนึ่งมิให้ใช้บังคับกับการเปิดทําการและหยุดทําการของ

                     (1)  สํานักงานในต่างประเทศของผู้ประกอบธุรกิจสัญญาซื้อขายล่วงหน้าซึ่งเป็นนิติบุคคลที่จัดตั้งตามกฎหมายต่างประเทศ

                     (2)  ผู้ประกอบธุรกิจสัญญาซื้อขายล่วงหน้าซึ่งเป็นสถาบันการเงินที่อยู่ภายใต้การกํากับดูแลของหน่วยงานอื่น


ข้อ ๓ ประกาศนี้ให้ใช้บังคับตั้งแต่วันที่   16 มีนาคม  พ.ศ. 2549  เป็นต้นไป


ผู้มีอํานาจลงนาม - ประกาศ  ณ วันที่  1  มีนาคม พ.ศ. 2549

 

 

 

                                                         (นายทนง  พิทยะ)

                                                  รัฐมนตรีว่าการกระทรวงการคลัง

                             ประธานกรรมการ คณะกรรมการกํากับหลักทรัพย์และตลาดหลักทรัพย์